text: Sambezy
  De Sambezy is in rivier yn sudlik Afrika. De Sambezy hat in lingte fan 2660 km en in ôfwetteringsgebiet fan 1.333.000 km². De rivier ûntspringt yn it noarden fan Sambia op in hichte fan 1500 meter, streamt oer Angoala werom nei sudlik Sambia en foarmet dêr de grins mei Simbabwe fan de Fiktoariawetterfallen ôf. De rivier rint troch de Karibamar nei Mozambyk, dêr't er útmûnet yn de Yndyske Oseaan. De grutste sydrivieren fan de Sambesy binne Shirerivier en Kafuerivier.
  Ekonomy[bewurkje seksje | boarne bewurkje]
  De rivier fuorret twa wetterkrêftsintrales. De earste leit oan de keardaam fan Kariba eastlik fan de Karibamar dy't elektrisiteit leveret oan Sambia en Simbabwe, de twadde is de Kahora Bassa-sintrale yn Mozambyk dy't stroom oan Súd-Afrika leveret. De Fitoariawetterfallen lûke alle jierren sa'n 1,5 miljoen toeristen. De ûnderrin fan de rivier is oant Tete befarber.
  Fierders is fiskerij op de rivier oer syn hiele lingte fan belang. Lânbou is de wichtichste ekonomyske faktor yn benammen de oerstreamingsgebieten yn de delling fan de Sambezy.
  Fotogalery[bewurkje seksje | boarne bewurkje]
  Satellytbyld fan de Sambezydelta yn Mozambyk